Polaznici Đakonske pastoralne godine u posjeti župi sv. Kvirina u Sisku
2025-01-26 11:00 - 12:00 (Europe/Helsinki) | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)
Polaznici Đakonske pastoralne godine posjetit će u Nedjelju Božje riječi, 26. siječnja, sisačku župu sv. Kvirina. Tom prigodom misno slavlje u bazilici sv. Kvirina, s početkom u 11 sati, predvodit će biskup Vlado Košić.

Proslava Svjetskog dana posvećenog života
2025-02-02 18:00 - 19:00 | Crkva Uznesenja BDM, Kloštar Ivanić, Ul. Sv. Marije 4, Kloštar Ivanić, 10312, Croatia (Local Name: Hrvatska)
Proslava Svjetskog dana posvećenog života i blagdana Svijećnice održat će se u nedjelju, 2. veljače u svetištu Majke Milosrđa u Kloštar Ivaniću. Svečano misno slavlje s početkom u 18 sati predvodit će sisački biskup Vlado Košić.

Kateheza "Darovi Duha Svetoga"
2025-02-04 19:00 - 21:00 | Katedrala, Sisačka katedrala, Sisak, 44000, Croatia (Local Name: Hrvatska)

Molitveni doručak
2025-02-06 09:00 - 11:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Tradicionalni „Molitveni doručak“ Sisačke biskupije, u organizaciji Ureda za promicanje socijalnog nauka Crkve, održat će se u četvrtak, 6. veljače u 9 sati u Velikom Kaptolu u Sisku. Ovogodišnji glavni predavač bit će apostolski nuncij u RH nadbiskup Giorgio Lingua, a održat će predavanje na temu „Katolici u politici, razmišljanja na temelju papine enciklike Fratelli tutti“.

Krštenje petog djeteta obitelji Pukšić
2025-02-08 11:00 - 12:00 | Kravarsko, Trg Stjepana Radića, Kravarsko, Croatia (Local Name: Hrvatska)
Sisački biskup Vlado Košić krstit će u subotu, 8. veljače, u 11 sati u župnoj crkvi Uzvišenja sv. Križa u Kravarskom, peto dijete obitelji Pukšić.

Stepinčevo u Kutinskoj Slatini
2025-02-09 10:00 - 11:00 | Crkva bl. Alojzija Stepinca, Kutinska Slatina, Ulica Stjepana Kefelje 41 c, Kutinska Slatina, 44320, Croatia (Local Name: Hrvatska)
Župa Kutinska Slatina svečano će u nedjelju, 9. veljače proslaviti blagdan svog zaštitnika bl. Alojzija Stepinca. Središnje misno slavlje u 10 sati u župnoj crkvi predvodit će sisački biskup Vlado Košić.

Stepinčevo u Budaševu
2025-02-10 11:00 - 17:00 | Crkva bl. Alojzija Stepinca, Budaševo, Trg M. Šokčevića 1, Budaševo, 44000, Croatia (Local Name: Hrvatska)
Župa Budaševo svečano će u ponedjeljak, 10. veljače proslaviti blagdan svog zaštitnika i suzaštinika Sisačke biskupije bl. Alojzija Stepinca. Središnje misno slavlje u 11 sati u župnoj crkvi predvodit će sisački biskup Vlado Košić.

Dani bolesnika
2025-02-11 10:00 - 2025-02-12 17:00
Dani bolesnika na području Sisačke biskupije bit će obilježeni 11. i 12. veljače misnim slavljima koja će predvoditi sisački biskup Vlado Košić u zajedništvu s povjerenikom za pastoral bolesnih i starijih osoba Rafaelom Mlinarom, a prema sljedećem rasporedu:
u utorak, 11. veljače u 11 sati, u bolničkoj kapeli Neuropsihijatrijske bolnice “Dr. Ivan Brabot” u Popovači;
u utorak, 11. veljače u 17 sati, u kapeli Gospe Lurdske Lječilišta „Topusko“;
u srijedu, 12. veljače u 10 sati u OB „Dr. Ivo Pedišić“ u Sisku;
u srijedu, 12. veljače u 17 sati u Lječilištu Naftalan u Ivanić-Gradu.

Svećenički dan
2025-02-13 10:00 - 14:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Svećenički dan Sisačke biskupije održat će se u četvrtak, 13. velječe, u 10 sati u Dvorani Juran i Sofija u sisačkom Velikom Kaptolu. Predavanje na temu „Odnos svećenika i laika“ održat će prof. dr. sc. Gordan Črpić.

Proslava 50. godišnjice rođenja za nebo bl. Mihaela Sopoćka
2025-02-15 17:30 - 19:30
Proslava 50. godišnjice rođenja za nebo bl. Mihaela Sopoćka, utemeljitelja Družbe sestara Milosrdnog Isusa, održat će se u subotu, 15. veljače, u bazilici sv. Kvirina u Sisku. Svečano misno slavlja s početkom u 18 sati predvodit će župnik Josip Bulat iz Velike Ludine. Nakon mise slijedi štovanje relikvija bl. Mihaela Sopoćka.

Prilika za susret - osoba otvorenih za katolički brak
2025-02-22 09:00 - 19:00 | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)
Katolička udruga „Prilika za Susret“ iz Osijeka uz podršku Povjerenstva za pastoral braka i obitelji Sisačke biskupije, organizira PRVI REGIONALNI SUSRET u Sisku i 9. regionalni susret u organizaciji Udruge pod geslom „Bog spaja nespojivo“ u subotu 22. veljače 2025. g. u prostorijama Pastoralnog centra Župe sv. Kvirina u Sisku. Na susret su pozvani svi slobodni muškarci i žene u dobi od 27 do 50 godina koji se žele pripremati za vezu i sakrament ženidbe.
Susret započinje u 09,15 sati uz prijave na susret i upoznavanje sudionika. Svetu misu i klanjanje Presvetom Oltarskom Sakramentu predvoditi će župnik župe sv. Petra apostola u Ivanić-Gradu i Povjerenik za pastoral braka i obitelji Sisačke biskupije, vlč. Branko Koretić. Program započinje s klanjanjem Presvetom Oltarskom Sakramentu nakon kojega slijedi predavanje Maje Jakšić – teologinje, psihoterapeutkinje, voditeljice Centra za edukaciju i savjetovanje Hippocampus, autorice niza stručnih članaka i knjiga, supruge i majke četvero djece. Program obuhvaća interaktivne radionice i svjedočanstva bračnih parova Udruge uz mogućnost upoznavanja sudionika koji dolaze iz cijele Republike Hrvatske i dijaspore. Susret završava sa svečanom svetom misu u 18,00 sati u bazilici sv. Kvirina u Sisku.
Regionalni susret je mjesto gdje možete doći slobodno bez opterećenja, bez očekivanja i obveza. Prijašnji susreti nam govore kako su sudionici otišli zadovoljniji za jedno lijepo i ugodno iskustvo više, a neki su i upoznali svoje sadašnje supružnike upravo na našim susretima i platformi. Ukoliko želite čuti kvalitetna predavanja, odlične radionice i svjedočenja bračnih parova dobro ste došli. Ukoliko želite upoznati nekoga biti ćete u okruženju osoba koje vas razumiju i prolaze slične životne situacije kao i vi te možete s njima razmijeniti iskustva. Susret je ispunjen pozitivnim i ohrabrujućim ozračjem uz svetu misu, klanjanje, predavanja, interaktivne radionice, slavljenje i molitvu.
Prijave za susret uz sve dodatne informacije mogu se dobiti putem poveznice:
http://subscribepage.io/Sisak
Kako je bilo na 8. regionalnom susretu u Sinju možete pogledati putem poveznice:
https://www.gospa-sinjska.hr/wp/novosti/odrzan-prvi-susret-u-dalmaciji-za-slobodne-muskarce-i-zene/
Kako je bilo na 7. regionalnom susretu u Osijeku možete pogledati putem poveznice:
https://youtu.be/-QbYk5T2-0A

Turnir krizmanika u malom nogometu
2025-02-24 09:00 - 2025-02-25 17:00
Pastoral mladih Sisačke biskupije i vodstvo Katoličke malonogometne lige „Brat Ivan Bonifacije Pavletić“ ove godine organiziraju Turnir krizmanika u malom nogometu. Natjecanje će se održati u drugom dijelu zimskih praznika. U ponedjeljak, 24. veljače, u dvorani OŠ “Zorka Sever” u Popovači, za župe Kutinskog, Ivanićgradskog, Sisačko-pešćeničkog i Sisačko-katedralnog dekanata, a u utorak, 25. veljače, u Školskoj sportskoj dvorani u Glini, za župe Glinskog, Petrinjskog, Dubičko-kostajničkog i Pokupsko-vukomeričkog dekanata.
Susreti započinju zajedničkom svetom Misom u 9 sati u župnim crkvama u Glini i Popovači, a potom se nastavljaju sportska natjecanja u dvoranama.

Svjedočanstvo bračnog para Žilavi
2025-02-25 19:30 | Katedrala, Sisačka katedrala, Sisak, 44000, Croatia (Local Name: Hrvatska)

Blagdan blažene Marije od Isusa Deluil – Martiny u Lasinji
2025-02-27 18:00 - 19:00
Blagdan blažene Marije od Isusa Deluil – Martiny, svoje utemeljiteljice, proslavit će se u četvrtak, 27. veljače, Družba Kćeri Srca u Lasinji. Svečano misno slavlje, s početkom u 18 sati, predvodit će apostolski nuncij u RH, nadbiskup Giorgio Lingua.

Kateheza don Damir Stojića "Izgraditi Crkvu karizmama"
2025-03-04 19:00 - 21:00 | Katedrala, Sisačka katedrala, Sisak, 44000, Croatia (Local Name: Hrvatska)

Pepelnica u Sisku
2025-03-05 19:00 - 20:00 | Katedrala, Sisačka katedrala, Sisak, 44000, Croatia (Local Name: Hrvatska)
Na Čistu srijedu – Pepelnicu 5. ožujka misno slavlje s obredom pepeljenja, u Pastoralnom centru Katedralne župe u Sisku u 19 sati, predvodit će sisački biskup Vlado Košić.

Svećenički dan
2025-03-06 10:00 - 14:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Svećenički dan Sisačke biskupije održat će se u četvrtak, 6. ožujka, u 10 sati u Dvorani “Juran i Sofija” u sisačkom Velikom Kaptolu. Predavanje na temu „Samoća i identitet svećenika“ održat će Đuliano Trdić.

Breški križni put u Kravarskom
2025-03-15 09:30 - 19:00

Krštenje petog djeteta obitelji Josipović
2025-03-16 10:00 - 11:00
Sisački biskup Vlado Košić predvodit će u nedjelju, 16. ožujka u 10 sati, u bogoslužnom prostoru župe sv. Ivana Pavla II. u Petrinji svečano misno slavlje, tijekom kojeg će krstiti Luciju, peto dijete obitelji Josipović.

Trinaesta obljetnica uspostave Stolnog kaptola
2025-03-19 19:00 - 20:00 | Katedrala, Sisačka katedrala, Sisak, 44000, Croatia (Local Name: Hrvatska)
Trinaesta obljetnica uspostave Stolnog kaptola svetog Križa svečano će biti proslavljena u srijedu, 19. ožujka 2025., na blagdan sv. Josipa. Svečano misno slavlje u Pastoralnom centru „Petar Žagmeštar“ katedralne župe u Sisku, s početkom u 19 sati, predvodit će domaći župnik Marko Karača u zajedništvu s ostalim kanonicima Stolnog kaptola. Misi prethodi molitva Večernje u 18.30 sati.

Planinarsko hodočašće Majci Božjoj Garićkoj
2025-03-22 08:00 - 15:00

Križni put za nerođene
2025-03-22 18:00 - 2025-03-23 10:00 | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)

Krštenje petog djeteta obitelji Josipović i četvrtog obitelji Ivanović
2025-03-23 11:30 - 12:00
Sisački biskup Vlado Košić predvodit će u nedjelju, 23. ožujka 2025., u 11:30 sati, u svetištu Majke Milosrđa u Kloštar Ivaniću svečano misno slavlje, tijekom kojeg će krstiti peto dijete obitelji Josipović i četvrto dijete obitelji Ivanović.

Predavanje "Duh liturgije i liturgijska duhovnost"
2025-03-26 19:30 - 20:30

Predstavljanje knjiga Blanke Matković
2025-03-27 19:30 - 20:30 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)

Sjednica Ekonomskog vijeća
2025-03-28 15:30 - 17:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Redovita sjednica Ekonomskog vijeća Sisačke biskupije održat će se u petak, 28. ožujka 2025. u 15.30 sati, u Biskupijskom ordinarijatu u Sisku, pod predsjedanjem biskupa Vlade Košića.

Kutinski planinarski križni
2025-03-29 07:30 - 17:00
Dvadeset četvrti Kutinski planinarski križni put održat će se u subotu, 29. ožujka 2024. na području župa Kutina, Kutinska Slatina i Ilova. Polazak sudionika je u 7.30 sati ispred crkve Majke Božje Snježne u Kutini, a središnje misno slavlje u 10 sati u župnoj crkvi bl. Alojzija Stepinca u Kutinskoj Slatini predvodit će sisački biskup Vlado Košić. Završetak je predviđen u popodnevnim u Zbjegovači.

Korizmeno hodočašće u Zrin
2025-03-29 10:30 - 12:00
Prvo korizmeno hodočašće Kostajničko-dubičkog dekanata u Zrin održat će se u subotu, 29. ožujka 2025. godine. Svečano misno slavlje u spomen-crkvi Našašća sv. Križa predvodit će fra Stjepan Jambrošić, dekan i župnik u Hrvatskoj Kostajnici, s početkom u 11 sati. Nakon mise održat će se Križni put Zrinom, od spomen-crkve do crkve sv. Marije Magdalene.

Kateheza "Kako moliti sa Svetim pismom i molitveni ispit savjesti"
2025-04-01 19:00 - 21:00

Križni put u Viduševcu
2025-04-05 10:00 - 17:00
